钦定古今图书集成/明伦汇编/氏族典/第296卷 > 章懋
## 钦定古今图书集成/明伦汇编/氏族典/第296卷 > 章懋

按《明外史章懋传》：“懋字德懋，兰谿人。成化二年，会试
第一，成进士，改庶吉士。明年冬，授编修。宪宗将以元
夕张灯，命词臣撰诗词进奉，懋疏谏，杖之阙下，左迁
临武知县。未行，以给事中毛弘论救，改南京大理左评事。逾三年，迁福建佥事。考满入都，力求致仕。既归，
屏迹不入城府。奉亲之暇，专以读书讲学为事，四方”
学士大夫高其风，称为“枫山先生。”弘治中，孝宗登用
群贤，众议两京国学当用名儒。及南监缺祭酒，遂以
懋补之。懋方遭父忧不就，而虚位以待懋。十六年服
阕，始莅任，六馆士翕然向风。武宗立，引年乞休，不俟
命而归。正德五年起南京太常卿，明年召为礼部右
侍郎，皆力辞不就。世宗嗣位，即家进南京礼部尚书，
致仕，而懋已卒，谥《文懿》。懋生三子：兼、令、业农。少子接，
后荫为国子生。